पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को राजस्व और नगर पालिका के अफसरों ने संयुक्त दौरा कर नगर में लॉक डाउन की स्थिति देखी। ऐसे में काम में लापरवाही बरतने वालों को अफसरों ने फटकार लगाई। कार्य में सुधार के निर्देश दिए। शनिवार सुबह 11 बजे तहसीलदार सुंदरलाल ठाकुर और सीएमओ राजेश मिश्रा निरीक्षण पर निकले। उन्होंने सबसे पहले मनोज टॉकिज एरिया पहुंचकर कर्मचारियों का काम देखा। बिना मास्क के घूमने वाले रहवासियों के चालान बनाए। कुछ देर बाद यहां महाराष्ट्र पासिंग दो क्रूजर मिली।
पूछताछ में पता चला कि गाडी डेहरिया में मजदूर छोडऩे आई है। अधिकारियों ने गाड़ी ड्राइवर का चालान बनाया। मजदूरों की संख्या, निवास सहित अन्य जरुरी जानकारी जुटाई। बुधवारा बाजार एरिया में पहुंचे। यहा उन्हें उचित मूल्य की दुकान पर अधिक भीड़ दिखी।
उन्होंने संचालक से कहा थंब मशीन का हर ग्राहक के अंगूठे लगाने के बाद सैनिटाईज करें। यहा कोविड के नियमों का पालन नहीं हो रहा है। बुजुर्गों को किराना लेने नहीं आना है। घर के किसी युवा को सामने लेने भेजे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn